CELEX: 22009D0060
Language: el
Date: 2009-05-29 00:00:00
Title: Απόφαση της Μεικτής Επιτροπής του ΕΟΧ αριθ. 60/2009, της 29ης Μαΐου 2009 , για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ

3.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 232/11
            
         
      ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   
   αριθ. 60/2009
   της 29ης Μαΐου 2009
   για την τροποποίηση του παραρτήματος II (Τεχνικοί κανόνες, πρότυπα, έλεγχος και πιστοποίηση) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη:
   τη συμφωνία για τον Ευρωπαϊκό Οικονομικό Χώρο, μετά την τροποποίησή της με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Το παράρτημα IΙ της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 27/2009 της 17ης Μαρτίου 2009 (1).
            
         
               (2)
            
            
               Ο κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (2), πρέπει να ενσωματωθεί στη συμφωνία. Είναι σκόπιμο να επιτραπεί στη Νορβηγία και στην Ισλανδία να διατηρήσουν το χαμηλότερο ανώτατο επίπεδο που καθορίζει η εθνική τους νομοθεσία για το σύνολο των διοξινών και παρόμοιων με τις διοξίνες πολυχλωριωμένων διφαινυλίων (PCB) στα ιχθυέλαια και η οποία έχει θεσπιστεί για λόγους δημόσιας υγείας.
            
         
               (3)
            
            
               Ο κανονισμός (ΕΚ) αριθ. 1126/2007 της Επιτροπής, της 28ης Σεπτεμβρίου 2007, για την τροποποίηση του κανονισμού (ΕΚ) αριθ. 1881/2006 σχετικά με τον καθορισμό μέγιστων επιτρεπτών επιπέδων για ορισμένες ουσίες που επιμολύνουν τα τρόφιμα όσον αφορά τις τοξίνες από μύκητες του γένους Fusarium στον αραβόσιτο και στα προϊόντα αραβοσίτου (3), πρέπει να ενσωματωθεί στη συμφωνία.
            
         
               (4)
            
            
               Ο κανονισμός (ΕΚ) αριθ. 629/2008 της Επιτροπής, της 2ας Ιουλίου 2008, για την τροποποίηση του κανονισμού (ΕΚ) αριθ. 1881/2006 για καθορισμό μέγιστων επιτρεπτών επιπέδων για ορισμένες ουσίες οι οποίες επιμολύνουν τα τρόφιμα (4), πρέπει να ενσωματωθεί στη συμφωνία.
            
         
               (5)
            
            
               Ο κανονισμός (ΕΚ) αριθ. 1881/2006 καταργεί τον κανονισμό (ΕΚ) αριθ. 466/2001 της Επιτροπής (5) που είναι ενσωματωμένος στη συμφωνία και πρέπει, συνεπώς, να διαγραφεί από τη συμφωνία.
            
         
               (6)
            
            
               Η παρούσα απόφαση δεν εφαρμόζεται στο Λιχτενστάιν,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κεφάλαιο XII του παραρτήματος II της συμφωνίας τροποποιείται ως εξής:
   
               1.
            
            
               Το κείμενο του σημείου 54μ [κανονισμός (ΕΚ) αριθ. 466/2001 της Επιτροπής] διαγράφεται.
            
         
               2.
            
            
               Μετά το σημείο 54σγ (οδηγία 2008/60/EΚ της Επιτροπής), παρεμβάλλεται το ακόλουθο σημείο:
               
                           «54σδ.
                        
                        
                           
                              32006 R 1881: Κανονισμός (ΕΚ) αριθ. 1881/2006 της Επιτροπής, της 19ης Δεκεμβρίου 2006, (ΕΕ L 364 της 20.12.2006, σ. 5), όπως τροποποιήθηκε από:
                           
                                       —
                                    
                                    
                                       
                                          32007 R 1126: Κανονισμός (ΕΚ) αριθ. 1126/2007 της Επιτροπής, της 28ης Σεπτεμβρίου 2007 (ΕΕ L 255 της 29.9.2007, σ. 14),
                                    
                                 
                                       —
                                    
                                    
                                       
                                          32008 R 0629: Κανονισμός (ΕΚ) αριθ. 629/2008 της Επιτροπής, της 2ας Ιουλίου 2008 (ΕΕ L 173 της 3.7.2008, σ. 6).
                                    
                                 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
                           Στο άρθρο 1, παρεμβάλλεται η ακόλουθη παράγραφος:
                           “Όσον αφορά τα μέγιστα επίπεδα για τις διοξίνες και τα παρόμοια με τις διοξίνες PCB στα ιχθυέλαια, η Ισλανδία και η Νορβηγία μπορούν να διατηρήσουν μέγιστο επίπεδο λίπους 5 pg/g για το σύνολο των διοξινών, των φουρανίων και παρόμοιων με τις διοξίνες πολυχλωριωμένων διφαινυλίων (PCB) (WHO-PCDD/F-PCB-TEQ).”»
                        
                     
         Άρθρο 2
   Τα κείμενα των κανονισμών (ΕΚ) αριθ. 1881/2006, (ΕΚ) αριθ. 1126/2007 και (ΕΚ) αριθ. 629/2008 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
   Άρθρο 3
   Η παρούσα απόφαση αρχίζει να ισχύει την 30ή Μαΐου 2009, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (6).
   Άρθρο 4
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 29 Μαΐου 2009.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Alan SEATTER
         
      
   
   
      (1)  ΕΕ L 130 της 28.5.2009, σ. 19.
   
      (2)  ΕΕ L 364 της 20.12.2006, σ. 5.
   
      (3)  ΕΕ L 255 της 29.9.2007, σ. 14.
   
      (4)  ΕΕ L 173 της 3.7.2008, σ. 6.
   
      (5)  ΕΕ L 77 της 16.3.2001, σ. 1.
   
      (6)  Δεν έχουν αναφερθεί συνταγματικές απαιτήσεις.